Zondo-sepie goeie kykstof | Netwerk24
Zondo-sepie goeie kykstof
Deur Pieter Loubser, Klerksdorp 11 Augustus 2020 00:00
Ek volg graag 'n storie wat verrassings inhou. Nee, ek kyk nie na TV-sepies nie. Die laaste was Dallas.
Maar die Zondo-sepie is interessante kyk- en luisterstof. Ek sou nie omgee om in regter Zondo se plek te kon sit om na al die skelmstreke te luister nie – en sy salaris te kry vir so 'n belewing en aanskouing van die drama nie. Hy is selfs soms verbaas aangaande wat hy hoor.
Dankie aan die reeks se skrywers, die ondersoek­beampte en getuienisleiers vir die aanbieding van die inhoud van die intrige.
Uiteindelik gaan 'n muis waarskynlik gebaar word. En baie mense het baie geld gekry. En baie mense gaan geld behou wat onregmatig gekry is.